ΓΛΩΣΣΑ Ε΄ ΤΑΞΗΣ ΛΥΣΕΙΣ

Γεια σας!! Είμαι η **Χριστίνα** και χάρηκα που σας είδα όλους στο Webex! Πάμε σε καινούριο κεφάλαιο τώρα. Ανοίξτε το Βιβλίο Γλώσσας 3ο τεύχος σελ. **8** και διαβάστε το κείμενο «***Κατασκευές της φύσης***», 2 φορές μεγαλόφωνη ανάγνωση. Πατήστε τον σύνδεσμο που ακολουθεί ή πηγαίνετε στα **Ψηφιακά Βιβλία Δημοτικού** στο site του σχολείου μας!



[**http://ebooks.edu.gr/modules/ebook/show.php/DSDIM-E104/512/3322,13411/**](http://ebooks.edu.gr/modules/ebook/show.php/DSDIM-E104/512/3322%2C13411/)

Όπως καταλάβατε, είμαι η **Αιμιλία**! Ελπίζω να κάνετε κάθε μέρα τα μαθήματα, όπως εγώ… Πάμε να κάνουμε τώρα στη σελ**.9** την **άσκηση 1** και στη σελ **10** την **άσκηση 3**. Ας θυμηθούμε την **ενεργητική και παθητική φωνή**.



Στην **ενεργητική φωνή** τα ρήματα στο α ΄ πρόσωπο τελειώνουν σε –ω. Το ρήμα δηλώνει ότι κάποιος κάνει κάτι: π.χ. Η Νικολέτα τρέχει στο γήπεδο. 🡪 τρέχω

Στην **παθητική φωνή** τα ρήματα στο α ΄ πρόσωπο τελειώνουν σε –**μαι**. Το ρήμα δηλώνει ότι κάποιος παθαίνει κάτι: π.χ. Η Βασιλική φωτογραφίζεται. 🡪 φωτογραφίζομ**αι**

Τα περισσότερα ρήματα έχουν και ενεργητική και παθητική φωνή, όπως τα παρακάτω ρήματα στο κείμενο **«*Κατασκευές της φύσης»***. Δείτε στην τελευταία στήλη και τα ουσιαστικά που ανήκουν στην ίδια οικογένεια για να κάνετε το ίδιο στην **άσκηση 3** και να συμπληρώσετε τα υπόλοιπα!!

**ΑΣΚΗΣΗ 3**

|  |  |  |
| --- | --- | --- |
| **ΕΝΕΡΓΗΤΙΚΗ** | **ΠΑΘΗΤΙΚΗ** | **ΟΥΣΙΑΣΤΙΚΟ** |
| κατασκευάζ**ω** | κατασκευάζο**μαι** | κατασκευή, κατασκευαστής |
| αλλάζ**ω**  | αλλάζο**μαι** | αλλαγή, αλλαξιά, άλλαγμα |
| γενν**ώ** | γεννιέ**μαι** | γέννηση, γεννήτορας |
| στηρίζ**ω** | στηρίζο**μαι** | στήριγμα, στήριξη |
| **σκάβω** | **σκάβομαι** | **σκάψιμο, σκάμμα** |
| **αναπτύσσω** | **αναπτύσσομαι** | **ανάπτυξη, ανάπτυγμα** |
| **προστατεύω** | **προστατεύομαι** | **προστασία, προστάτης** |
| **βολεύω** | **βολεύομαι** | **βόλεμα, βόλεψη** |
| **περιβάλλω** | **περιβάλλομαι** | **περιβάλλον, περιβολή** |
| **οικοδομώ** | **οικοδομούμαι**  | **οικοδόμος, οικοδομή** |
| **υποστηρίζω** | **υποστηρίζομαι** | **υποστήριγμα, υποστηρικτής** |
| **συνδέω** | **συνδέομαι** | **σύνδεση, συνδετήρας** |
| **χρησιμοποιώ** | **χρησιμοποιούμαι** | **χρησιμοποίηση** |
| **φτιάχνω** | **φτιάχνομαι** | **φτιάξιμο** |
| **ανακαλύπτω** | **ανακαλύπτομαι** | **ανακάλυψη** |
| **σημαίνω** | **σημαίνομαι** | **σήμα, σήμανση, σημασία** |

**ΑΣΚΗΣΗ 1**

|  |  |
| --- | --- |
| ΦΥΣΗ | ΑΝΘΡΩΠΟΣ |
| φωλιές, κελύφη | σπίτια, γραφεία, εργοστάσια |
| λαγούμια | σήραγγες, υπόγεια καταφύγια |
| στέλεχος ενός φυτού που υποστηρίζει το άνθος | φανοστάτης για το φως ψηλή κολόνα για το άγαλμα |
| ιστός αράχνης | γέφυρες |

Καλή δουλίτσα! Την επόμενη φορά στην τηλεδιάσκεψή μας, θα δούμε τις ασκήσεις στη Γλώσσα και θα πούμε για την Ενεργητική και Παθητική Σύνταξη. Επίσης, θα ρωτήσω τι καταλάβατε από αυτή τη φωτοτυπία. Να είστε όλοι διαβασμένοι, γιατί θα σας εξετάζω κάθε φορά.